কলিয়াবৰ ৰাজহ চক্ৰ কাৰ্যালয়ত বৃ্হস্পতিবাৰে অসম আৰক্ষীৰ তদাৰকী আৰু দুৰ্নীতি নিবাৰক শাখাৰ অভিযানত গ্ৰেপ্তাৰ হৈছে প্ৰফুল্ল বৰা নামৰ এজন লাট মণ্ডল।
নজৰুল ইছলাম নামৰ এজন লোকৰ পৰা মাটিৰ নামজাৰিৰ নামত নগদ ১৫ হাজাৰ টকা লোৱা অৱস্থাত মণ্ডলজনক হাতে-লোটে ধৰা পেলোৱা বুলি অভিযানকাৰী দলে দাবী কৰিছে।
অভিযোগ অনুসৰি বৰঘূলিৰ লাট মণ্ডল বৰাই কুৱঁৰীটোলৰ গোস্বামী হোটেলত মাটিৰ নামজাৰি কৰাৰ নামত ইছলামৰ পৰা ধনখিনি উৎকোচ হিচাপে লৈছিল।
বৰাৰ বিৰুদ্ধে এক গোচৰ (২৩/২০১৮ নং) ৰুজু কৰিছে আৰক্ষীয়ে। শনিবাৰে তেওঁক বিশেষ আদালতত হাজিৰ কৰোৱা হ'ব।
অত্যন্ত ঘোচখোৰ বুলি ৰাইজে অভিযোগ কৰি অহা ৰাজহ বিভাগৰ বিভিন্ন কাৰ্য্যালয়ত ইয়াৰ পূৰ্বেও দুৰ্নীতি নিবাৰক শাখাই অভিযান চলাই কেইবাজনো মণ্ডলক আটক কৰিছিল।
যোৱা ২৪ অক্টোবৰত দিচপুৰ ৰাজহ চক্ৰ বিষয়াৰ কাৰ্যালয়ত ৪০ হেজাৰ টকা উৎকোচ লৈ ধৰা পৰিছিল লাট মণ্ডল ইণ্টাৰুদ্দিন আহমেদ।
শেহতীয়াকৈ ধৃত মণ্ডল প্ৰফুল্ল বৰাৰ চামগুৰিৰ ভেলেউগুৰিস্থিত বাসগৃহতো নিশা দুৰ্নীতি নিবাৰকে অভিযান চলাই বহু আপত্তিজনক নথি-পত্ৰ জব্দ কৰিছে বুলি জানিব পৰা গৈছে।
আনহাতে ধৃত মণ্ডলজন চামগুৰিৰ নিজ ভেলেউগুৰি বুথৰ এটা ৰাজনৈতিক দলৰ সভাপতি বুলি স্থানীয় ৰাইজৰ পৰা জানিব পৰা গৈছে। আনকি তেওঁ বিগত বৰ্ষত কলিয়াবৰত বান সাহায্য বিতৰণৰ দুৰ্নীতিটো অভিযুক্ত আছিল।
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
